# Андреана Николова

### от Уикипедия, свободната енциклопедия

Андреана Николова българска оперна певица
Родена: | 16 януари 1976 София, България

Андреана Николова е българска оперна певица, понастоящем солистка на Оперно-филхармонично дружество – Русе.

Започва да се занимава с пеене докато учи в училището за европейски езици „Св Константин-Кирил Философ“ в Русе. Продължава образованието си в Държавната музикална академия „П. Владигеров“ в София, и още докато е студентка започва участия в конкурси и в постановки на български и чуждестранни оперни сцени. Първата й роля е на Улрика от „Бал с маски“ на Верди, която прави на сцената на Русенската опера по покана на тогавашния ръководител на ОФД-Русе маестро Георги Димитров.

Участва в майсторските класове на Норман Шетлер, Александрина Милчева, Оливера Милякович и работи известно време с Гена Димитрова, както и в концерти и спектакли в страната и чужбина – Залцбург, Цюрих, Страсбург, Солотурн, Букурещ, Атина и др. Има участие в запис на Национална Опера - София под диригентството на Найден Тодоров. Андреана Николова е стипендиант на австрийската фондация Музиктеатър - Виена в Софийска Национална Опера.

Лауреат е на националните конкурси:

- „Пълдин“ – I награда,
- „Гена Димитрова“ – I награда,
- „Светослав Обретенов“ – II награда,
- „Парашкев Хаджиев“ – II награда,

както и на международните конкурси:

- „Феручо Талявини“ (Австрия) - I награда и наградата на австрийската критика,
- „Ирис Адами Корадети“ (Италия) - III награда,
- „Борис Христов“ – III награда и наградата на публиката.

Основните роли на Николова са в мецосопрановия репертоар: Принцеса Еболи („Дон Карлос“, Верди), Амнерис („Аида“, Верди), Азучена („Трубадур“, Верди) и Кармен („Кармен“, Бизе), Ромео („Капулети и Монтеки“ на Белини).

## [редактиране] Външни препратки

- Андреана Николова: За да си голям певец, трябва да си и голям човек, в-к „Бряг“

Взето от „http://bg.wikipedia.org../../../%D0%B0/%D0%BD/%D0%B4/%D0%90%D0%BD%D0%B4%D1%80%D0%B5%D0%B0%D0%BD%D0%B0_%D0%9D%D0%B8%D0%BA%D0%BE%D0%BB%D0%BE%D0%B2%D0%B0_e37c.html“.

Категория: Български оперни певци

##### Views

- Статия
- Беседа
- Текуща версия

##### Търсене